google/wiki40b huggingface dataset:
Liam Payne

Rodina

Jeho rodičia sa volajú Karen a Geoff. Liam má s nimi veľmi dobrý vzťah a často ho prídu navštíviť do krajiny, v ktorom má skupina momentálne turné. Liam má tiež dve staršie sestry – Ruth a Nicola. Liam Payne, celým menom Liam James Payne sa narodil roku 1993 vo Wolverhamptone v Anglicku. Už v detstve mal zdravotné problémy, pretože sa narodil o 3 týždne skôr. Narodil sa mŕtvy a lekári ho museli oživovať. Lekári dlho nevedeli diagnózu, ale neskôr zistili, že sa Liam narodil len s jednou obličkou. Preto si musel stále dávať pozor na to čo pije a nesmel fajčiť. Dnes má už obe obličky.
V škole sa Liam dostal do skupiny Cross country running team. Pointa tejto skupiny, je beh vo voľnej prírode. Takže Liam od tejto doby vstával každé ráno o 6 h a behal dlhé kilometre. Bol v behaní veľmi dobrý a tak sa dostal do školského tímu.

Kariéra

Liam sa prvýkrát objavil v X Factore UK v roku 2008. Prespieval sa až do „judges' houses“, odkiaľ ho vyradil hlavný porotca Simon Cowell, pretože sa mu nezdal vo veku 14 rokov dostatočne zrelý.
O dva roky neskôr sa pokúsil v speváckej súťaži "X Factor" znovu o úspech, kde zaspieval pieseň "Cry Me a River". Pomocou tejto piesne si od publika zaslúžil ovácie a od poroty svoje sympatie. Samostatne sa dostal iba do druhého kola súťaže, keď v ďalšom priebehu ho porotcovia spojili s približne rovnako starými spolu-súťažiacimi Harrym Stylesom, Louisom Tomlinsonom, Niallom Horanom a Zaynom Malikom a do „judges' houses“ poslali ako skupinu. Tak vznikla skupina One Direction (skratka 1D), ktorá sa v konečnom poradí umiestnila na 3. mieste.
Liam v súčasnosti spieva aj vokály a ovláda hru na klavíri a gitaru.
21. novembra 2011 vydali 1D svoj prvý debutový album s názvom Up All Night a v decembri vyrazili na tour po Anglicku.
9. novembra 2012 vydali 1D svoj druhý album s názvom Take Me Home, na ktorý naviazala "Take Me Home tour" , na ktorej odohrali až 124 koncertov po celom svete. Koncom roka 2013 vyšiel film s názvom "This is us" , ktorý mapuje život skupiny počas turné.
25.novembra 2013 vydali 1D tretí album s názvom "Midnight Memories" . V roku 2014 prezentovali tento album na "Where We Are tour" .
Svoj štvrtý album s názvom Four 1D vydali 17.novembra 2014. V roku 2015 vyrazili na svoju zatiaľ poslednú tour s názvom "On The Road Again tour".
Koncom roka 2015 vydali 1D ešte svoj piaty album "Made in the A.M".
Po začatí sólovej dráhy v máji 2017 Liam vydal svoj prvý singel s názvom "Strip that down", na ktorom hosťuje americký rapper Quavo.
Ďalším hudobným počinom v spolupráci so Zeddom z roku 2017 bola pieseň "Get low". Ako veľmi úspešná sa javí nová skladba - duet so speváčkou Rita Ora k filmu 50 odtieňov šedej s názvom "For you", ku ktorej bol natočený a spustený aj klip koncom januára 2018.
Potápka malá

Opis

Potápka malá má zavalitý vzhľad s krátkym krkom. Počas párenia má gaštanovo hnedý krk a jasne žlté kútiky zobáku, inak je prevažne svetlo hrdzavá. Obidve pohlavia vyzerajú rovnako. Mláďatá sú takmer celé čierne s nezreteľnými pozdĺžnymi pruhmi.

Hlas

Pri vábení nápadné neustávajúce trylky obidvoch partnerov, opakuje sa sloha „bibibibi“ (zvukový záznam), obidvaja partneri plávajú oproti sebe a potom sa ponoria.

Výskyt a stav na Slovensku

Odhadovaný počet hniezdiacich párov  v rokoch 1980 – 1999 bol 1 000 – 3 000, zimujúcich jedincov 500 – 2 000. Veľkosť populácie i územie na ktorom sa vyskytovala boli stabilné, maximálna zmena do 20%. Ekosozologický status v rokoch 1995, 1998 a 2001 žiadny. Európsky ochranársky status nezaradený SPEC. Stupeň ohrozenia S – vyhovujúci ochranársky status.
Odhadovaný počet hniezdiacich párov v rokoch 2008 – 2012 bol 1 000 – 3000 párov, zimujúcich jedincov 1100 – 1200. Krátkodobý trend i veľkosť územia na ktorom hniezdil za posledných 12 rokov (2000 – 2012) aj z pohľadu dlhodobého trendu od roku 1980 (1980 – 2012) boli stabilné. V roku 2014 LC - menej dotknutý. 
Odhadovaný počet hniezdiacich párov v rokoch 2013 – 2018 bol 1000 – 3000 párov, zimujúcich jedincov 400 – 700. Krátkodobý trend i veľkosť územia na ktorom hniezdil za posledných 12 rokov (2007 – 2018) aj z pohľadu dlhodobého trendu od roku 1980 (1980 – 2018) boli stabilné.

Hniezdenie

Potápka hnedá žije iba na vodných plochách, rybníkoch a jazerách. Hniezdi v apríli až júli dvakrát ročne. Hniezdo je plávajúca kôpka vodných rastlín. Samica znáša 5 – 6 bielych, neskôr hnedých vajec, nekŕmivé mláďatá sa podobne ako pri ostatných potápkach schovávajú na chrbtoch rodičov. Živí sa najmä hmyzom, menej už mäkkýšmi, v zime aj rybkami.
Potápka hnedá je čiastočne sťahovavý vták, často prezimuje u nás na nezamrzajúcich vodných plochách, ale zvyčajne prezimuje v južnej Európe.

Ochrana

Je zákonom chránená, spoločenská hodnota je 230 € (Vyhláška MŽP č. 579/2008 Z.z.).
Pálava (odroda viniča)

Pálava (skr. Pa) je moravská muštová odroda viniča hroznorodého pomenovaná podľa Chránenej krajinnej oblasti Pálava, ktorá vznikla krížením odrôd Tramín červený a Müller Thurgau. Odroda bola (podobne ako Aurelius) vyšľachtená Ing. Josefom Veverkom, ktorý jej šľachtenie začal v roku 1953 v Šľachtitelskej stanici vo Veľkých Pavloviciach a neskôr v ňom pokračoval v Pernej. Do štátnej odrodovej knihy bola zapísaná v roku 1977. Odrodu je možné pestovať vo všetkých vinohradníckych oblastiach Slovenska, viacmenej sa zatiaľ pestuje iba roztrúsene na malých plochách. V roku 2004 bola vysadená na 0,32 % plochy všetkých viníc na Slovensku .

Popis odrody

Kríky sú stredne bujné s hustými listami. Listy sú stredne veľké, zvyčajne plytko päťlaločnaté. Na rube je husté ochlpenie, povrch čepele je neurčito zvlnený a kožovitý. Kvety sú obojpohlavné, samosprašné a päťpočetné. Strapce sú stredne veľké, 100–160 mm dlhé, kónické a niekedy krídlaté. Bobule sú svetlo červené so sivým nádychom a majú oválny tvar s priemernou dĺžkou 14 mm. Šupka je tuhá a dužina šťavnatá, aromatická, s tramínovo korenistou chuťou. Priemerná hmotnosť strapca je 169 g, priemerná hmotnosť bobule je 1,1 g.
Proti zimným mrazom je stredne odolná, proti jarným mrazom je kvôli skorému pučaniu odolná menej. Je náchylná na napadnutie oidiom, pretože má kvôli zálistkom veľmi husté kríky. Proti ostatným hubovým chorobám je odolnosť priemerná.

Vlastnosti vína

Víno má podobný charakter ako Tramín červený, je plné, harmonické (jemnejšie než Tramín), korenisté a s výraznou arómou. Má zlatožltú farbu, vôňa je podobná ako pri Tramíne, obsahuje však navyše vanilkové tóny. Vo vôni a v chuti je možné hľadať korenie, muškát a vanilku. Pre zachovanie príjemnej chuti je nutný dostatočný obsah kyselín. Je možné ho miešať do cuvée s neutrálnymi a menej kvalitnými vínami, ktorým dodajú buket.
Víno sa podobne ako Tramín hodí ku koreneným jedlám, k paštétam, k mäsu upravenému na sladký spôsob a k ovčím alebo kozím syrom.
Şehzade Cihangir

Život

Už od narodenia mal zdravotné postihnutie, na chrbte mal hrb od detstva a chodil krivo (pravdepodobne bol najobľúbenejšie dieťa svojich rodičov - Süleymana I. a Hürrem Sultan). Bol vychovávaný v paláci sultána. Inak bol zdravý, rovnako ako jeho bratia následníci trónu. Získal veľmi dobré vzdelanie a bol jedným z najinteligentnejších medzi bratmi. Počas svojho krátkeho života sa však nikdy pre zdravotné problémy nesnažil o zisk vysokej pozície v štáte. Bol však veľmi vzdelaný, zaujímal sa o kaligrafiu, písal poéziu pod pseudonymom Zarîfî (dlho sa o nich rozprával s otcom). Hovorí sa, že neskôr zomrel od žiaľu (depresia), keď sa dozvedel o poprave svojho nevlastného brata Şehzade Mustafu, ktorá sa vykonala na príkaz ich otca - sultána Süleymana I. Sulejman vedel, že mal medzi Cihangirom a Mustafom bol veľmi dobrý bratský vzťah. Poslal Cihangira na iné miestom, vľak sa hovorí o tom, že Cihangir sa chcel vrátiť a približne videl ako Mustafa zomieral.  Po správe upadol do spomínaného žiaľu (depresie) a zomieral vo vtedajšom stanovišti sultána, pretože ten nedovolil jeho návrat do paláca. Podľa iného názoru zomrel na vrodenú vadu (krivica).
Je pochovaný v istanbulskej mešite Şehzade, ktorá je po ňom pomenovaná. Vybudoval ju osmanský stavbár Mimar Sinan.
Na poverenie sultána Süleymana I. bola postavená slávnym architektom Sinanom. V tejto štvrti sa nachádzajú aj drevené mešity na Cihangirovu počesť.

Şehzade Cihangir v seriáli Sultán

V historickom seriáli Sultán ho stvárnil herci Aybars Kartal Özson (v detstve) a Tolga Sarıtaş (v dospelosti, od 4.série seriálu).
Schopnosť

Schopnosť je vlastnosť potrebná na vykonávanie niečoho. Ako psychická vlastnosť indivídua je schopnosť to, čo určuje jeho konanie a čo je podmienkou jeho životnej činnosti. Schopnosť je súbor predpokladov nevyhnutnych pre úspešné vykonávanie určitej činnosti. Schopnosti sa vyvíjajú na základe vlôh, a to učením.
Schopnosti sú potenciálne dané organizáciou morfologických štruktúr, prispôsobených plneniu nejakej činnosti. Najvšeobecnejšia schopnosť človeka je citlivosť. V úzkom zmysle slova sa pod schopnosťami rozumie komplex psychických vlastností človeka, vďaka ktorým je schopný vykonávať určitú, historicky vzniknutú formu profesionálnej činnosti. Formovanie činností predpokladá, že si indivíduum osvojí spôsoby činnosti, ktoré vytvorilo ľudstvo v procese spoločensko-historického vývoja. Schopnosti človeka teda závisia nielen od činnosti jeho mozgu, od zdedených anantomicko-fyziologických osobitostí jednotlivca, od vlôh, zručností a návykov, ale predovšetkým od stupňa, ktorý dosiahlo ľudstvo v historickom vývoji. V tomto zmysle sú schopnosti človeka neoddeliteľne spojené so spoločenskou organizáciou práce a jej prispôsobeným systémom vzdelávania. Kvalitatívnu úroveň rozvoje schopností označuje výraz talent a geniálnosť.
A Saucerful of Secrets

Nahrávanie albumu

Tento album by sa dal nazvať prechodom od jednej etapy vývoja skupiny do ďalšej. Svojim významom v histórii skupiny sa dá prirovnať ku Dark Side of the Moon ako hudobný dokument skupiny Pink Floyd. V tomto období nikto nemohol tušiť čo môže očakávať počas nahrávacích dní. V štúdiu bol obrovský stres. Bolo potrebné udržať pokope skupinu, ktorá slávila svoje prvé úspechy a nahrať album, ktorým by obhájila svoje vtedajšie postavenie. Ich producent chcel aby vznikla kapela, ktorá by bola nasledovníkom, konkurentom Beatles.
K problémom sa pridružila neschopnosť Syda Barretta, jeho drogové a zároveň aj psychické problémy. Začiatkom roku 1967 sa LSD stalo zmyslom jeho života. Preto pri nahrávaní v januári 1968 vystriedal gitarista David Gilmour. Priniesol so sebou nový pohľad, bol významnou oporou, pomohol zachrániť vychádzajúcu hviezdu skupiny pred zánikom. Syd Barrett krátko na to, začiatkom marca 1968, opustil skupinu. Album A Saucerful of Secrets sa tak stal zároveň jediným štúdiovým albumom, ktorý nahrávali piati riadni členovia skupiny Pink Floyd.

Obal albumu

Pri vydaní tohto albumu skupina Pink Floyd sa stala druhou skupinou po The Beatles, ktorá mala povolenie od EMI na oslovenie nezávislých výtvarníkov pre návrh jeho obalu. Obal A Saucerful of Secrets bol prvým dielom od Storma Thorgersona a dizajnérskeho štúdia Hipgnosis pre skupinu Pink Floyd. Je na ňom navrstvených trinásť obrázkov vrátane skoro neviditeľného záberu skupiny. Je to druhý a posledný album, kde je na jeho čelnej strane spoločné vyobrazenie členov.
Montchanin

Poloha

Obec má rozlohu 7,82 km². Najvyšší bod je položený 351 m n. m. a najnižší bod 298 m n. m.

Obyvateľstvo

Počet obyvateľov obce je 5 388 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marestmontiers

Poloha

Obec má rozlohu 2,48 km². Najvyšší bod je položený 107 m n. m. a najnižší bod 45 m n. m.

Obyvateľstvo

Počet obyvateľov obce je 102 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Biskupice (okres Lučenec)

Polohopis

Obec leží v severozápadnej časti Cerovej vrchoviny v doline prítoku potoka Belina.

Dejiny

Obec vznikla v 12. storočí a patrila ostrihomskému arcibiskupstvu. Počas tureckej nadvlády ju okupovali Turci. Z chotára obce viedol vodovod na Fiľakovský hrad. V roku 1246 bol pôvodný kostol obce i s farnosťou zničený Fulcom. Obyvateľstvo sa zaoberalo poľnohospodárstvom.
Hod diskom

Hod diskom je športová atletická disciplína, v ktorej je cieľom športovca odhodiť malý ťažký disk do čo najväčšej vzdialenosti. Pred hodom sa diskár postaví do vyznačeného spevneného kruhu, v ktorom sa s roztiahnutými pažami roztočí, aby tým získal väčšiu kinetickú energiu. V pravej chvíli pri otočke pustí disk, ktorý počas letu naplocho rotuje a pristane do vyznačeného výseku. Hodnotená je vzdialenosť prvého dotyku disku so zemou od kruhu.
Mužský disk má hmotnosť 2 kg a priemer 220 mm, ženy používajú 1 kg disk s priemerom 182 mm. Diskársky kruh má priemer 2,5 metra a z troch strán je obklopený drôtenou klietkou alebo sieťou, ktorá prípadne zastaví disk mieriaci z kruhu mimo výseku do hľadiska.
Hoci nie je súčasťou moderného päťboja, bol hod diskom jednou z disciplín antického päťboja, ktorá bola datovaná približne v roku 708 pred Kr.
Sedmohlások obyčajný

Výskyt a stav na Slovensku

Odhadovaný počet hniezdiacich párov je 10 000 - 20 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 LC - menej dotknutý. Európsky ochranársky status SPEC4 - druhy, ktorých globálne populácie sú koncentrované v Európe a majú tam vhodný ochranársky status. Stupeň ohrozenia S - vyhovujúci ochranársky status.
Kreón (Téby)

Kreón ( 2. pád Kreonta; starogr. Κρέων – Kreón, lat. Creon) je v gréckej mytológii syn Menoikea, bol tébsky kráľ.
Kreón, syn Menoikea z rodu Kadmovej „dračej sejby", sa stal kráľom v Tébach dokonca dvakrát. Prvý raz sa stal kráľom po smrti svojho švagra Laia, ale keď Oidipus zachránil Téby od obludnej Sfingy, vzdal sa trónu v prospech neho.
Po dlhých rokoch sa však Tébania dozvedeli, že Oidipus bol synom a neúmyselným vrahom kráľa Laia a dokonca sa oženil aj keď nevedomky, s vlastnou matkou Iokastou, a tak bol z krajiny vyhnaný a Kreón zasadol na trón druhýkrát. Najprv vládol spolu s Oidipovými synmi Eteoklom a Polyneikom. Potom ale Polyneika Eteokles z Téb vyhnal.
Polyneikos si však našiel spojencov v Argu a vrátil sa s veľkým vojskom Téby dobyť. V tejto vojne bratia potom vo vzájomnom súboji zahynuli. Téby náporu útočníkov odolali a Kreón sa tak stal samovládcom. Eteokla dal slávnostne pochovať, ale mŕtvolu Polyneika nechal pred hradbami mesta napospas supom a psom, lebo priviedol k rodným Tébam cudzie vojsko. Sestra Antigona ho však aj napriek zákazu pochovala. Kreón ju za trest nechal zaživa zamurovať do hrobky, kde spáchala samovraždu. Keď to videl Haimón, jej snúbenec, prebodol sa mečom pred očami svojho otca Kreóna. A aby nešťastia ešte nebolo dosť, v zúfalstve si zobrala život aj Kreontova manželka Eurydika. Nešťastnému Kreontovi potom neostávalo nič iné ako požiadať bohov, aby ho od utrpenia oslobodili smrťou.
Niva Doubravy

Ochrana

Rezervácia vznikla ako ochrana prirodzených a poloprirodzených lúčnych a mokraďových ekosystémov v rieke Doubrave a jej okolí. Územie je ukážkou prírodných vlhkých lúčnych biotopov, ktoré sú vďaka poľnohospodárskemu využitiu krajiny veľmi vzácne.

Prírodné pomery

Údolie tu prechádza do lesnatého chrbáta. Vďaka tunajším podmienkam a využívaniu sa tu vyvinula mozaika vodných, mokraďových a suchomilných spoločenstiev.

Flóra

Môžeme tu nájsť asi 225 druhov vyšších rastlín. Vyskytuje sa tu napríklad vstavačovec májový, vachta trojlistá, bielokvet močiarny, lazerník pruský a ostrice.

Fauna

Z vtákov tu hniezdi napríklad hýľ karmínový, močiarnica mekotavá a ľaptuška lúčna. Ďalej tu môžeme vidieť vretenicu severnú, mloka horského a vidlochvosta feniklového a veľa ďalších živočíchov.
Škoda 27Tr Solaris

Dejiny

Prototyp trolejbusu 27Tr, ktorý bol vyrobený v roku 2009, bol v roku 2010 spoločne s dvoma dvanásťmetrovými vozmi Škoda 26Tr Solaris dodaný Dopravnému podniku Ostrava. Prototyp 27Tr vyšiel na prvé skúšobné jazdy v Plzni okolo Vianoc 2009, v Ostrave 4. februára 2010 a do skúšobnej prevádzky s cestujúcimi bol prvýkrát vypravený 11. februára 2010 s evidenčným číslom 3802. Ako typ bol voz 27Tr dráhovým úradom schválený ešte v prvom štvrťroku 2010.
Jeden z dvoch trolejbusov 27Tr určených pre Plzenské mestské dopravné podniky vyšiel v Plzni na prvú skúšobnú jazdu bez cestujúcich 22. júla 2010. V prevádzke s cestujúcimi sa prvýkrát objavil 27. septembra 2010 s evidenčným číslom 526. Zvyšné vozy zo šesťkusovej dodávky označené číslami 525 a 527 až 530 boli do prevádzky zaradené do konca roku 2010. Ďalších šesť trolejbusov bolo dodaných v novembri 2012 (č. 535–539), posledných päť vo februári 2012 (č. 540–544).
Jedenásť vozov 27Tr bolo v rokoch 2013 a 2014 dodaných Dopravnej spoločnosti Zlín-Otrokovice. Dva vozy boli na jeseň 2013 dodané do Českých Budějovíc. V rokoch 2014 a 2015 bolo vyrobených 10 trolejbusov 27Tr pre Dopravný podnik mesta Ústí nad Labem.
Zmluvu na dodávku 50 trolejbusov 27Tr s pomocným dieselagregátom uzavrela Škoda Electric so spoločnosťou Stoličen Elektrotransport, ktorá prevádzkuje trolejbusy v Sofii. Tieto vozy boli do Bulharska dodané v rokoch 2013 a 2014.
V rokoch 2014 – 2018 dodá Škoda Electric spoločnosti Rīgas satiksme, dopravnému podniku v lotyšskej Rige, 125 vozov 27Tr s dieselagregátom; súčasťou kontraktu je aj opcia na ďalších 38 trolejbusov.
V septembri 2014 podpísala Škoda Electric zmluvu na dodávku 6 trolejbusov pre Dopravný podnik Ostrava, na ktorú má nadviazať dodávka 2 trolejbusov v roku 2017.
V októbri 2016 dodala Škoda Electric do Českých Budějovíc prvé dva kĺbové trolejbusy s pomocným batériovým pohonom.
V roku 2016 uzavrela Škoda Electric zmluvu na dodávku 12 trolejbusov 27Tr do Žiliny, ktoré sú ako prvé vybavené karosériou Solaris Urbino 4. generácie.
V apríli 2017 vyhrala Škoda Electric tender na dodávku 2 trolejbusov 27Tr so superkondenzátormi do Ostravy. V auguste 2017 podpísala Škoda Electric zmluvu na dodávku 10 trolejbusov typu 27Tr pre Dopravný podnik miest Chomutova a Jirkova.
V roku 2018 bolo dodaných do Českých Budějovíc 11 trolejbusov s batériovým pohonom v karosérii IV. generácie.
Melie

Melie alebo Meliády (starogr. Μελίαι, Μελιᾶδες – Meliai, Meliades/iný prepis Meliádes, lat. Meliae) sú v gréckej mytológii lesné nymfy, Dryády zrodené z krvi boha Úrana a bohyne Gaie.
Po prvopočiatočnom Chaose sa boh Úranos stal prvým vládcom sveta. Úrana neskôr kosákom zbavil mužnosti a aj vlády najmladší z dvanástich Titanov, jeho syn Kronos. Z vytekajúcich kvapiek krvi Úrana dopadajúcich na matku Zem, bohyňu Gaiu, sa potom zrodili Melie, dryády stromu jaseň a takisto sa zrodili aj Erínye.
Keď sa Kronos stal vládcom sveta, oženil sa so svojou sestrou Rheiou a mal s ňou šesť detí. Z obavy, že sa mu stane to isté čo otcovi, deti hneď po narodení zhltol. Rheu to trápilo a aj keď vedela, že jej deti ako božské bytosti v jeho útrobách žijú, rozhodla sa svojho najmladšieho syna Dia zachrániť. Kronovi potom namiesto dieťaťa podala kameň zabalený do plienok a on ho zhltol. Dia následne ukrývala na Kréte v hlbokej jaskyni vo vrchu Dikté, kde sa o neho starali melie, Adrasteia a Idaia. Tie ho potom kŕmili mliekom božskej kozy Amaltheie a "medom" (miazgou vytekajúcej z jaseňa mannového - lat. Fraxinus omus, ktorá má v gréčtine ten istý názov ako med "méli", Gréci verili, že je darom z nebies).
V gréckych mýtoch mali Melie ako jediné z nýmf záľubu v krvi a násilí. V príbehu antického autora Nonna z Panopole sa Melie pridali k vojsku boha Dionýza pri ťažení proti indickému kráľovi Dériadovi.
Značka (marketing)

Značka alebo obchodná značka (angl. brand) je meno, výraz, znak, symbol, dizajn alebo ich kombinácia, ktoré majú identifikovať tovar alebo služby jedného predávajúceho alebo skupiny predávajúcich a odlíšiť ich od tovaru a služieb konkurentov .
Úlohou značky je uľahčiť identifikáciu výrobku alebo služby určitého predávajúceho a odlíšiť ich od konkurenčných výrobkov. Môže pridať výrobku na hodnote.
Značka môže mať právnu ochranu (tzv. ochranná známka - angl. trademark), ktorá ochraňuje za určité časové obdobie výlučné práva výrobcu (predajcu). Zaručuje jednoznačný pôvod výrobku alebo služby.
Značka má byť utvorená tak, aby približovala užitočnosť a kvalitu výrobku, jej výslovnosť a zapamätateľnosť má byť ľahká, má sa dať ľahko odlíšiť od iných značiek a ľahko sa prekladať do cudzích jazykov.
Príkladmi obchodných značiek sú napr.: Panasonic, Gala, Toyota, Mitsubishi, Kia, NIKE, Adidas atď.
Tatra 57

Karoséria

Tatra 57 je dlhá 3 500 mm, široká 1 500 mm a vysoká 1 500 mm. Rozchod kolies je 1 200 mm a svetlá výška je 210 mm. Hmotnosť automobilu je 730 kg.
Karoséria je oplechovaná a čelné sklo je jednodielne. Jedny dvere sa zatvárajú zvnútra, druhé sa zamykajú zvonku a ich okná sa dajú spúšťať kľukou. Podlaha je pokrytá kobercom, sedadlá umelou kožou. Strecha, potiahnutá pogumovanou látkou sa skladá dozadu a k dispozícii je plechový kufor, umiestnený na zadnej strane vozidla a dostupný po sklopení operadiel zadných sedadiel. Osvetlenie zabezpečuje dynamo s napätím 6 V.

Podvozok

Predná náprava má dve rovnobežne uložené priečne pružiny, poháňaná zadná náprava je delená a tvoria ju dve polonápravy, odpružené priečnou pružinou. Bola vyrábaná i verzia s výkyvnými polonápravami vpredu i vzadu, vhodná na jazdu po zlých cestách.
Nožná brzda pôsobila na všetky štyri, ručná brzda na zadné kolesá.
Pneumatiky majú rozmer 26 × 4,4 palcov a hustia sa na tlak 0,15 MPa (1,5 atmosfér).

Motor

Pohonnou jednotkou T57 je štvortaktný zážihový vzduchom chladený štvorvalec so zdvihovým objemom 995 cm3 (uvádzaný aj 1 155 cm³) (vŕtanie 65 mm, zdvih 75 mm). Výkon motora je 13,2 kW (17 koní), čo postačovalo na dosiahnutie maximálnej rýchlosti 80 km/hod. Priemerná spotreba benzínu je podľa podmienok 8-9 l na 100 km a objem nádrže je 26 l.
Mazanie je tlakové, obežné, s filtrom oleja, ktorého spotreba je asi 0,1 l (na 100 km). Objem olejovej nádržky je 3,5 l a výmena náplne sa odporúčala po každých odjazdených 1 500 km.
Model má batériové zapaľovanie s automatickým regulovaním bodu zážihu. Štartér je elektrický a v prípade poruchy poslúži k naštartovaniu ručná kľuka.
Chladenie motora je vzduchom, ktorého prúdenie okolo valcov zabezpečuje vysokotlakový ventilátor, čím sa zamedzuje jeho prehriatie i počas pomalšej jazdy.

Prevodové ústrojenstvo

Spojka je suchá, jednolamelová. Prevodovka má štyri prevodové stupne pre jazdu vpred a spiatočku. Vozidlo je vybavené pravostranným riadením a tak radiaca páka je na ľavej strane. (Zavedenie pravostrannej premávky v Československu bolo až v roku 1939)
Mansac

Poloha

Obec má rozlohu 18,4 km². Najvyšší bod je položený 243 m n. m. a najnižší bod 88 m n. m.

Obyvateľstvo

Počet obyvateľov obce je 1 362 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Nizier-sous-Charlieu

Poloha

Obec má rozlohu 12,83 km². Najvyšší bod je položený 408 m n. m. a najnižší bod 252 m n. m.

Obyvateľstvo

Počet obyvateľov obce je 1 671 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jeures

Poloha

Obec má rozlohu 34,14 km². Najvyšší bod je položený 1 208 m n. m. a najnižší bod 749 m n. m.

Obyvateľstvo

Počet obyvateľov obce je 906 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cristofaro Caresana

Životopis

Narodil sa v Benátkach pravdepodobne roku 1640, presný dátum ani rok však nie je známy. V Benátkach získal základné hudobné vzdelanie u Zianiho. Keď mal šestnásť rokov, presťahoval sa do Neapola.
Najprv sa pripojil k divadelnej spoločnosti Feblarmoninici, ktorá uvádzala v Neapole prvé melodrámy. V roku 1667 sa stal organistom v Kráľovskej kaplnke a riaditeľom konzervatória Neapolitan Conservatorio di S Onofrio a Capuana. Na týchto miestach zostal až do roku 1690. V roku 1699 vystriedal  Francesca Provenzale vo funkcii „maestro del Tesoro di San Gennaro“ a komponoval pre najrôznejšie neapolské inštitúcie až do svojej smrti v roku 1709.

Dielo

Bol uznávaným majstrom kontrapunktu. Z jeho početnej tvorby je dodnes hraná najmä chrámová hudba. Vrcholnou ukážkou je „Messa, e Vespero, a 16 voci con 7 Istrumenti divisi in 4 Chori de Cristofaro Caresana“ z roku 1670. Rozmerná skladba obsahuje nielen klasickú omšu, ale aj žalmy na večernú bohoslužbu, ako aj inštrumentálne medzihry vo forme sonát. Je pozoruhodná najmä priestorovými efektami vznikajúcimi použitím dvoch samostatných nástrojových skupín.